**Vil du være med å utvikle et av Norges knutepunkter for hydrogen?**

**Hydrogennettverk Telemark-Vestfold søker prosjektleder**

En rekke store og små aktører og Green Industry Cluster (GIC) starter et hydrogennettverksprosjekt med støtte fra Innovasjon Norge. Målet er å utvikle økosystemet rundt hydrogen slik at bedriftene kan ta del i, og videreutvikle, produkter og tjenester i verdikjeden.

Visjon for arbeidet er å etablere den meste attraktive regionen i Norge og Europa for utvikling og etablering av Industriell Hydrogenteknologi. Overordnede mål er:

* Øke konkurransekraften til regional prosessindustri
* Gjennom ny teknologi og tjenester, skape nye virksomheter og ny aktivitet i eksisterende virksomheter, som er eksporterbare internasjonalt
* Tiltrekke internasjonale selskaper til regionen og Norge

Hydrogeninitiativet er koblet til miljøteknologiklyngen Industrial Green Techs veikart for en klimapositiv industriregion innen 2040 (nedlastbart fra www.industrialgreentech.com). I veikartet er hydrogen et av satsingsområdene for reduserte utslipp fra landbasert industri. Industrial Green Tech driftes av moderklyngen (GIC), en industriklynge med over 80 bedrifter fra akademia, prosess- og leverandørindustri basert i Vestfold og Telemark (www.greenindustrycluster.no). Klyngene har tilholdssted i Herøya Industripark.

Green Industry Cluster koordinerer prosjektet. Prosjektleder vil tilbys et prosjektengasjement på inntil 50% med gode muligheter or å utvide stillingen som del av arbeidet med prosjektet. Prosjektleder vil rapportere til styringsgruppen for prosjektet bestående av representanter fra styret i GIC, Yara, Sintef, Herøya Industripark, Universitetet i Sørøst-Norge og Nel Hydrogen. Tiltredelse snarest mulig.

Vi søker en utadrettet, resultatorientert, strategisk og engasjert prosjektleder med kompetanse på nettverksbygging, industri og hydrogen. Du må ha erfaring fra prosjektledelse og dokumenterte resultater på måloppnåelse. Du må kunne jobbe strategisk for å nå målene i som nettverket har satt seg. Samspillet med, og mellom bedriftene i nettverket vil stå sentralt.

**Kvalifikasjoner:**

Krav til stillingen:

* Høyere relevant utdannelse
* Erfaring med økonomi og budsjett
* Ha evne til å se synergier og muligheter på tvers av ulike fagområder og bedrifter

Ønskede kvalifikasjoner:

* Ha evne til å se synergier og muligheter på tvers av ulike fagområder og bedrifter
* Evne til å arbeide selvstendig og sørge for framdrift
* Kjennskap til industri og næringsliv i Vestfold og Telemark
* Kompetanse innen hydrogen
* Erfaring med oppbygging av prosjekter og prosjektledelse, gjerne tverrfaglige prosjekter
* Dyktig til å bygge tillit og relasjoner
* Kjennskap til virkemiddelapparatet og erfaring fra søknadsutarbeiding
* Kjennskap til politiske beslutningsveier og rammebetingelser for sektoren
* Noe internasjonal erfaring

**Personlig profil og egenskaper:**

* Engasjert og idealistisk motivert
* Gode kommunikasjonsevner
* Team og samarbeidsorientert
* Utadvendt og åpen
* Gode evner til koordinering og arbeid med flere prosjekter samtidig

**Vi tilbyr:**

* Muligheter for å være med å utvikle og utvide egen arbeidsplass
* Engasjerte og motiverte kolleger og samarbeidspartnere
* Et inspirerende arbeidsmiljø i Herøya Industripark

For informasjon om stillingen ta kontakt med daglig leder i Green Industry Cluster Irene Siljan Vestby på [irene@greenindustrycluster.no](mailto:irene@industrialgreentech.com)

Søknad med CV sendes på epost til ovennevnte snarest og innen 01.02.2021